S-45/2011

Mál þetta, sem þingfest var 7. júní 2011 og dómtekið í dag, er höfðað með tveimur ákærum sýslumannsins á Eskifirði, þeirri fyrri útgefinni 6. maí 2011 en þeirri síðari útgefinni 7. sama mánaðar. Síðari ákæran var þingfest undir öðru málanúmeri en í kjölfar þess að ákærði kom fyrir dóm og játaði sök var þáttur hans klofinn frá því máli og sameinaður þessu og málið tekið til dóms sem játningarmál.

Í ákæru 6. maí 2011 er ákærði, G-kk-nf H-kk-nf Ó-kk-nf, [kt.], Sjávarhólum, Kjalarnesi, Reykjavík, ákærður fyrir hegningar- og umferðarlagabrot, „með því að hafa fimmtudaginn 3. mars 2011, stolið skráningarnúmerunum OE-508, af bifreið sem stóð við Faxafen 9 í Reykjavík og sett þau á óskráða bifreið sína VP-548, án heimildar og í blekkingarskyni og ekið síðan bifreiðinni frá Reykjavík til Reyðarfjarðar, þar sem hann var stöðvaður af lögreglu fyrir að aka hinni óskráðu bifreið, með ljóslausan eftirvagn í eftirdragi, að kvöldi sama dags, á Austurvegi, Reyðarfirði, á móts við Grímsstaði.“

Í nefndu ákæruskjali er framangreind háttsemi tali varða við 1. mgr. 157. gr. og 244. gr. almennra hegningarlaga nr. 19/1940 og 1. mgr. 63. gr. og 2. mgr., sbr. 3. mgr. 59. gr., sbr. 1. mgr. 100. gr. umferðarlaga nr. 50/1987.

Í ákæru dagsettri 7. maí 2011 er ákærði G-kk-nf H-kk-nf ákærður ásamt A, B og C, „fyrir eftirtalin hegningarlagabrot framin í Fjarðabyggð og á Fljótsdalshéraði frá desember 2010 til febrúar 2011, samanber eftirfarandi, en megnið af þýfinu fannst við leit lögreglu á heimili ákærðu [A] og G-kk-ef H-kk-ef, að Bleiksárhlíð 43, Eskifirði dagana 20. og 24. janúar 2011:

I.

Gegn ákærðu [A]og G-kk-þgf H-kk-þgf fyrir þjófnað milli jóla og nýárs 2010, með því að hafa brotist inn í verkstæði Skógræktar ríkisins, Mörk, Hallormsstað, með því að spenna upp glugga og stolið þaðan sex keðjusögum, fimm af tegundinni Jonsereds og einni af tegundinni Husqvarna, ásamt þremur bensínbrúsum, samtals að áætluðu verðmæti kr. 2.122.900.

II.

Gegn ákærðu [A]og G-kk-þgf H-kk-þgf, fyrir þjófnað milli jóla og nýárs 2010, með því að hafa brotist inn í sumarbústað nr. 2 í Úlfsstaðaskógi, Fljótsdalshéraði, með því að spenna upp svalarhurð og stolið þaðan hraðsuðukatli, brauðrist, framlengingarsnúru, hnífapörum, bollum og glösum, samtals að áætluðu verðmæti kr. 10.935.

III.

Gegn ákærðu [A]og G-kk-þgf H-kk-þgf, fyrir eignaspjöll milli jóla og nýárs 2010, með því að hafa gert tilraun til að brjótast inn í sumarbústað nr. 13 í Úlfsstaðaskógi, Fljótsdalshéraði, með því að spenna upp hurð með kúbeini og valdið með því tjóni bæði á hurð og hurðarkarmi.

IV.

Gegn ákærðu [A]og G-kk-þgf H-kk-þgf, fyrir þjófnað miðvikudagskvöldið 19. janúar eða aðfaranótt fimmtudagsins 20. janúar 2011, með því að hafa brotist inn í læstan geymslugám, í eigu Vasks ehf., sem stóð við Miðás 7b, Egilsstöðum, með því að brjóta upp hengilás og stolið þaðan þremur pakkningum af klósettpappír, einni pakkningu af eldhúsrúllum, fimm plastfötum og 15 pörum af gúmmíhönskum, samtals að áætluðu verðmæti kr. 45.930.

V.

Gegn ákærðu [A]og G-kk-þgf H-kk-þgf, fyrir þjófnað fimmtudagskvöldið 3. febrúar eða aðfaranótt föstudagsins 4. febrúar 2011, með því að hafa brotist inn í hafnsögubátinn Vött, skipaskrárnr. 2734, í eigu Hafnarsjóðs Fjarðabyggðar, þar sem hann lá í höfn á Reyðarfirði, með því að brjóta upp lás á hurð á stýrishúsi og stolið þaðan sjónauka af tegundinni Plastimo 7x50, talstöð af tegundinni Standard Horizon submersible HX370S, ásamt hleðslutæki, nokkuð af lyfjum, rafmagnsmæli af tegundinni Kyoritsu, vasaljósi af tegundinni Bright Star, öxi og nokkru af eldhúsáhöldum, samtals að áætluðu verðmæti kr. 65.104.

VI.

Gegn ákærðu [A]og G-kk-þgf H-kk-þgf, fyrir þjófnað aðfaranótt fimmtudagsins 20. janúar 2011, með því að hafa farið inn á Hótel Capitano, Hafnarbraut 50, Neskaupstað, sem rekið er af Trölla ehf. og stolið þaðan talsverðu af frosinni matvöru úr frystikistu, spegli af vegg, allt að 25 flöskum af sterku áfengi og allt að 44 hálfs líters dósum af áfengum bjór og kr. 16.500 í peningum úr sjóðvél hótelsins, með því að brjóta hana upp. Og gegn ákærðu [B]og [C], fyrir þáttöku í ofannefndum þjófnaði með því að hafa, nokkru áður, látið meðákærðu hafa lykil að hótelinu þrátt fyrir að þau hafi vitað eða mátt vita að meðákærðu myndu nota lykilinn til að fara inn í hótelið og stela, en til vara eru þau ákærð fyrir hlutdeild í brotum meðákærðu. Samtals nam áætlað verðmæti hins stolna kr. 195.518.

VII.

Gegn ákærðu [A]og G-kk-þgf H-kk-þgf, fyrir þjófnað miðvikudaginn 19. janúar 2011, með því að hafa stolið innkaupapoka sem innihélt vörur að andvirði kr. 1.433 og peningaveski sem þeir tóku úr kr. 4.500 í peningum og viðskiptakort frá fyrirtækinu N1, allt í eigu [D], en pokinn var við afgreiðsluborð í versluninni Krónunni, Hafnargötu 2, Reyðarfirði.

VIII.

Gegn ákærðu [A]og G-kk-þgf H-kk-þgf, fyrir fjársvik, með því að hafa blekkt starfsfólk í staðgreiðsluviðskiptum með framvísun á viðskiptakorti [D], [kt.], númer […], útgefnu af N1, í heimildarleysi og með því svikið út bensín, samtals að fjárhæð kr. 23.972, úr bensínstöðvum N1, sem hér greinir:

D-kk-nf: Staður: Fjárhæð:

20.01.2011 Reyðarfjörður 20.340

20.01.2011 Reyðarfjörður 3.632

IX.

Gegn ákærðu [A] og G-kk-þgf H-kk-þgf, fyrir þjófnað í desember 2010, með því að hafa, í heimildarleysi, farið inn á afgirt athafnasvæði Íslenska Gámafélagsins ehf., á Reyðarfirði og stolið þaðan fötum, gluggatjöldum og olíubrúsa, samtals að áætluðu verðmæti kr. 27.000.“

Í ákæruskjali eru ákæruliðir I, II, IV, V, VII og IX taldir varða við 244. gr. almennra hegningarlaga nr. 19/1940, en ákæruliður III við 257. gr. sömu laga. Ákæruliður VI, er talinn varða við 244. gr. sömu laga, varðandi öll ákærðu, en til vara við 244. gr., sbr. 1. mgr. 22. gr. sömu laga, gagnvart ákærðu [B]og [C]. Þá er ákæruliður VIII, talinn varða við 248. gr. sömu laga.

Í báðum ákæruskjölum er þess krafist að ákærði verði dæmdur til refsingar og til greiðslu alls sakarkostnaðar.

Við dómtöku málsins var haldið uppi eftirgreindum tveimur bótakröfum:

Hafnarsjóður Fjarðabyggðar, [kt.], Hafnargötu 2, Reyðarfirði, krefst þess að ákærðu Á-kk-nf D-kk-nf og G-kk-nf H-kk-nf, greiði honum skaðabætur að fjárhæð kr. 46.800, auk vaxta samkvæmt 1.mgr. 8. gr. laga nr. 38/2001, frá 4. janúar 2011 til 23. mars 2011, en með dráttarvöxtum samkvæmt 1. mgr. 6. gr., sbr. 9. gr. sömu laga, frá þeim degi til greiðsludags. Þá er krafist málskostnaðar að mati dómsins eða samkvæmt málskostnaðarreikningi sem verður lagður fram við aðalflutning málsins ef til hans kemur. Auk þess er krafist fjárhæðar, samsvarandi virðisaukaskatti af málflutningsþóknun, en þessi krafa er sett fram vegna ákæruliðar V.

D, [kt. og heimilisfang], krefst þess að ákærðu [A] og G-kk-nf H-kk-nf, greiði henni skaðabætur að fjárhæð kr. 29.905, með vísan til 173. gr. laga nr. 88/2008 og er krafan sett fram vegna ákæruliðar VII.

Af hálfu ákæruvalds var verknaðarlýsingu breytt varðandi VI. lið ákæru þannig að aðeins er ákært fyrir að hafa stolið 12 flöskum af sterku áfengi.

Ákærði játaði öll brot sín skýlaust fyrir dóminum eins og þeim er lýst í ákæruskjölum með þeirri breytingu sem ákæruvaldið gerði á VI. lið ákæru og getið var um hér að framan. Var farið með málið samkvæmt 164. gr. laga nr. 88/2008, um meðferð sakamála og var það tekið til dóms án frekari sönnunarfærslu að fram komnum sjónarmiðum sækjanda og ákærða um lagaatriði og ákvörðun viðurlaga. Þykir með játningu ákærða, sem á sér stoð í gögnum málsins, sannað að ákærði hafi gerst sekur um þá háttsemi sem ákært er fyrir og eru brot ákærða rétt heimfært til refsiákvæða í ákæruskjölum.

Ákærði krefst vægustu refsingar sem lög heimila og að verði honum gerð fangelsisrefsing þá verði hún skilorðsbundin. Ákærði lagði það í mát dómsins hvort lagaskilyrði væru til að fallast á bótakröfur í málinu. Þá gerði hann kröfu um að verjanda hans yrðu ákveðin þóknun.

Ákærði er 20 ára. Samkvæmt sakavottorði ákærða var frestað í tvö ár skilorðsbundið útgáfu ákæru á hendur honum fyrir þjófnaðarbrot þann 22. júní 2010, en framangreind ákærufrestun getur ekki haft áhrif á ákvörðun refsingar í þessu máli. Refsingu ákærða ber að ákveða í einu lagi sbr. reglur 77. gr. almennra hegningarlaga nr. 19/1940. Við ákvörðun refsingar verður það virt ákærða til refsimildunar að hann hefur játað brot sín greiðlega. Þá verður einnig að hafa í huga að þeir hlutir sem ákærði stal komust flestir til skila. Á hinn bóginn verður ekki horft fram hjá því að um mörg brot er að ræða sem vörðuðu umtalsverð verðmæti. Þá voru flest brotanna framin í félagi við aðra en það er til refsiþyngingar, sbr. 2.mgr. 70. gr. almennra hegningarlaga. Þegar allt framangreind er haft í huga þykir refsing ákærða nú hæfilega ákveðin fangelsi í tvo mánuði, en rétt þykir að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940. Vegna umferðarlagabrota ákærða verður honum einnig gert að greiða sekt sem þykir hæfilega ákveðin 20.000 krónur og kemur tveggja daga fangelsi í stað refsingarinnar greiðist hún ekki innan fjögurra vikna frá birtingu dóms þessa.

Ákærði greiði sakarkostnað málsins sem er þóknun skipaðs verjanda hans, B-kk-ef E-kk-ef hæstaréttarlögmanns sem þykir hæfilega ákveðin að meðtöldum virðisaukaskatti eins og nánar greinir í dómsorði.

Bótakröfur Hafnarsjóðs Fjarðabyggðar og [D] eru í lögmætu horfi og studdar gögnum. Þær samrýmast gögnum málsins og hefur ákærði engin haldbær rök fært fram gegn þeim. Verða báðar kröfurnar teknar til greina á hendur ákærða eins og þær eru fram settar á þann hátt sem nánar greinir í dómsorði, en í því felst að ákærði skal greiða þær sameiginlega með [A] sem dæmdur var til greiðslu umræddra krafna með dómi sem upp var kveðinn í gær. Á þetta einnig við um málskostnaðarákvörðun til handa Hafnarsjóði Fjarðabyggðar.

Dómur þessi er kveðinn upp af H-kk-þgf B-kk-þgf dómstjóra í dómsal Héraðsdóms Austurlands að Lyngási 15, Egilsstöðum, klukkan 10:45 þriðjudaginn 5. júlí 2011.

Dómsorð:

Ákærði, G-kk-nf H-kk-nf Ó-kk-nf, sæti fangelsi í tvo mánuði en fresta skal fullnustu refsingarinnar og skal hún falla niður eftir tvö ár haldi ákærði almennt skilorð 57. gr. almennra hegningarlaga nr. 19/1940.

Ákærði greiði 20.000 krónur í sekt í ríkissjóð innan fjögurra vikna frá birtingu dóms þessa en sæti elli 2 daga fangelsi.

Ákærði greiði 37.650 krónur í sakarkostnað sem er þóknun skipaðs verjanda hans B-kk-ef E-kk-ef hæstaréttarlögmanns að viðbættum virðisaukaskatti.

Ákærði greiði, sameiginlega með [A], Hafnarsjóði Fjarðabyggðar, [kt.], Hafnargötu 2, Reyðarfirði, 46.800 krónur með vöxtum samkvæmt 1. mgr. 8. gr. laga nr. 38/2001 um vexti og verðtryggingu, frá 4. janúar 2011 til 23. mars 2011, en með dráttarvöxtum samkvæmt 1. mgr. 6. gr. sömu laga, frá þeim degi til greiðsludags og 37.650 krónur í málskostnað og er virðisaukaskattur meðtalinn í þeirri fjárhæð.

Ákærði greiði, sameiginlega með [A], [D], [kt. og heimilisfang], 29.905 krónur.

H-kk-nf B-kk-nf